གསུམ་པ་ཡི་དམ་ལ་བསྲེ་བ་ལ་དང་པོར་ཕྱག་འཚལ་ཏེ།ཐམས་ཅད་སྐྱེད་བྱེད་འབྱུང་བ་ལྔའི་ངང༌།འདོད་པ་ཀུན་འབྱུང་ཡིད་བཞིན་ནོར་བུའི་ཚུལ།ཡངས་ཤིང་རྒྱ་ཆེ་ནམ་མཁའི་ངང་ཚུལ་ཅན།ཡིད་འོང་ཉམས་དགའ་ལྷའི་གཞལ་ཡས་ཁང༌།དཀྱིལ་འཁོར་གཞལ་ཡས་ཆེ་ལ་ཕྱག་འཚལ་ལོ།ཞེས་ཕྱག་འཚལ།དེ་ནས་ཞུ་བ་དབུལ་ཏེ།ཀྱཻ་དཔོན་གསས་བླ་མ་དགོངས་སུ་གསོལ།བདག་ཅག་ལས་ཀྱི་དབང་གིས་སྒྲིབ།ཆུ་བུར་མིག་གིས་དཀྱིལ་འཁོར་དོན་མ་ཁུམས།ཡེ་ཤེས་སྤྱན་མེད་ཡི་དམ་ལྷ་དང་འཛོལ།དཔོན་གསས་བླ་མའི་བྱིན་རླབས་ཀྱིས།དཀྱིལ་འཁོར་ལྷ་དང་འཕྲད་པར་མཛད་དུ་གསོལ།ཞེས་ཞུ་བ་དབུལ།དཔོན་གསས་ཀྱིས་ལན་དུ།བདེར་གཤེགས་ཡེ་ཤེས་ལྷའི་ཐུགས་རྗེ་དང༌།དཔོན་གསས་བླ་མའི་བྱིན་རླབས་དང༌།མར་མེ་གསལ་བའི་སྒྲོན་མ་ཡིས།ལས་ཀྱི་སྒྲིབ་པ་བྱང་ནས་ཀྱང༌།དཀྱིལ་འཁོར་ལྷ་དང་འཕྲད་འགྱུར་ཅིགན་མ་ཨ་དཀར་ཤག་སལ་ལེ་ལྷན་ནེ་རྟེན་དུ་ཨཱོཾ།ཞེས་བྱའོ།དེ་ནས་ནང་གི་ཁྲུས་བྱ་སྟེ།འདི་སྐད་དོ།དབུས་ནས་རང་འབྱུང་གྲུབ་པའི་ལྷ།ཡེ་ཤེས་ཆེན་པོའི་ཁྲུས་གསོལ་བས།ཡིད་འོང་སྣོད་ལྡན་སློབ་མ་ཡི།ཞེ་སྡང་རྣམ་སྨིན་དག་འགྱུར་ཅིགདེ་བཞིན་དུ་ཤར་བྱང་ནུབ་ལྷོ་རྣམས་སུ།གཏི་མུག་ང་རྒྱལ་འདོད་ཆགས་ཕྲག་དོག་རྣམ་སྨིན་ལ་སོགས་ནན་གྲན་ནོ་༼འདྲེས་སོ༽།ཕྱི་ནང་གསང་གསུམ་གྱི་ཁྲུས་བཤད་དོ།དེ་ནས་མེ་ཏོག་སྐྱུར་ཏེ།སློབ་མ་དར་རས་གཙང་མས་སྤྱན་གཡོགས་ཏེ།ལག་དུ་མེ་ཏོག་ཐོགས་ལ་དཀྱིལ་འཁོར་ལྷོ་ནུབ་དུ་སྒྲིགས་ལ་མོས་གུས་བསྐྱེད་དེ་འདི་སྐད་དོ།བདག་གི་རིག་པའི་མེ་ཏོག་འདི།དཀྱིལ་འཁོར་ལྷ་ལ་འཕངས་པ་ཡིས།ཚེ་རབས་སྔོན་ནས་འབྲེལ་པ་ཡི།ཐུགས་རྗེས་སྐྱོབ་མཛད་ལྷ་དང་འཕྲད་པར་ཤོགསལ་ལེ་ལྷན་ནེ་འདུ་བརྟན་པར་ལྷན།ཞེས་བརྗོད་ལ་ཕོ་བྲང་དབུས་སུ་གཏོར་ལ་སྐྱུར་རོ།དེ་༼ནས༽སྒོ་དབྱེ་སྟེ་འདི་སྐད་དོ།ཨ་ཤར་གྱི་ཕྱོགས་ནས་སྒོ་འབྱེད་མ།ཐུགས་རྗེ་སེར་མོ་ཕྱག་རྒྱ་བཀྲོལ།ཕྱག་མཚན་ལྕགས་སྒྲོག་བརྒྱུད་མ་ཡིས།འཁོར་བར་སྐྱེ་བའི་སྒོ་ཆོད་ལ།ཨ་དཀར་འོད་ཀྱི་ལྡེ་མིག་གིས།མེ་ལོང་ཡེ་ཤེས་སྒོ་ཕྱེས་ལ།ཨ་དཀར་བསལ་བའི་དཀྱིལ་འཁོར་དུ།མངོན་རྟོགས་རིག་པ་ཤར་བར་ཤོགཨཱ་ཨ་དཀར་སལ་ལེ་འོད་ཨ་ཡྃ་ཨཱོཾ་འདུ།ཨ་བྱང་གི་ཕྱོགས་ནས་སྒོ་འབྱེད་མ།གླང་ར་སྔོན་མོ་ཚེ་འཕེལ་མ།ཕྱག་མཚན་གླང་རེའི་འཁོར་ལོ་ཡིས།རྒས་ཤིང་རྒུད་པའི་སྒོ་ཆོད་ལ།ཨ་དཀར་འོད་ཀྱི་ལྡེ་མིག་གིས།མཉམ་ཉིད་ཡེ་ཤེས་སྒོ་ཕྱེས་ལ།ཨ་དཀར་གསལ་བའི་དཀྱིལ་འཁོར་དུ།བག་ཆགས་སྒྲིབ་པ་བྱང་བར་ཤོགཨཱ་ཨ་དཀར་སལ་ལེ་འོད་ཨ་ཡྃ་ཨཱོཾ་འདུ།ཨ་ནུབ་ཀྱི་ཕྱོགས་ནས་སྒོ་འབྱེད་མ།ལེ་བར་དམར་མོ་འབྲས་བུའི་བདགཕྱག་མཚན་འཆིང་སྡོམ་ཞགས་པ་ཡིས།ན་ཞིང་གཅོད་པའི་སྒོ་ཆོད་ལ།ཨ་དཀར་འོད་ཀྱི་ལྡེ་མིག་གིས།སོར་རྟོགས་ཡེ་ཤེས་སྒོ་ཕྱེས་ལ།ཨ་དཀར་གསལ་བའི་དཀྱིལ་འཁོར་དུ།རང་རིག་ཡེ་ཤེས་མཐོང་བར་ཤོགཨཱ་ཨ་དཀར་སལ་ལེ་འོད་ཨ་ཡྃ་ཨཱོཾ་འདུ།ཨ་ལྷོ་ཡི་ཕྱོགས་ནས་སྒོ་འབྱེད་མ།དབང་སྡུད་དཀར་མོ་ཕྱག་རྒྱའི་བདགཕྱག་མཚན་ལྕགས་ཀྱུ་བརྟེན་མ་ཡིས།འཆི་འཕོས་འདོར་ལེན་སྒོ་ཆོད་ལ།ཨ་དཀར་འོད་ཀྱི་ལྡེ་མིག་གིས།བྱ་གྲུབ་ཡེ་ཤེས་སྒོ་ཕྱེས་ལ།ཨ་དཀར་གསལ་བའི་དཀྱིལ་འཁོར་དུ།ཐུགས་རྗེའི་དབང་རྣམས་རྫོགས་པར་ཤོགཨ་དབུས་ཀྱི་ཕྱོགས་ནས་སྒོ་འབྱེད་མ།ནམ་མཁའ་གསལ་བྱེད་གདོས་བྲལ་མ།ཕྱག་མཚན་གསལ་བའི་སྒྲོན་མ་ཡིས།མ་རིག་མཚན་མའི་དངོས་པོ་འཇོམས།གསལ་བ་འཕྲུལ་གྱི་ལྡེ་མིག་གིས།ཡངས་ཤིང་གསལ་བའི་སྒོ་ཕྱེ་ནས།ཨ་དཀར་གསལ་བའི་དཀྱིལ་འཁོར་དུ།ཡངས་ཤིང་གསལ་བའི་དོན་རྟོགས་ཤོགམ་རིག་པ་ཡི་སྒོ་ཕྱེ་ནས།རིག་པ་ཡེ་ཤེས་ཀྱི་དོན་མཐོང་བར་བསམ།དེ་ནས་སྤྱན་དབྱེ་སྟེ་བླ་མ་ལ་འདི་སྐད་ཞུའོ།དཔོན་གསས་བླ་མའི་ཐུགས་རྗེ་ཡིས།བདག་གི་མ་རིག་ལིང་ཏོག་གསལ་དུ་གསོལ།ཅེས་ཞུའོ།དཔོན་གསས་ཀྱིས་ལན་དུ་འདི་སྐད་དུ་བརྗོད་དེ།ང་ནི་མཐོང་གསས་སྒྲོན་མ་སྟེ།ཕྱག་གཡས་ཡེ་ཤེས་རྩགས་ཁབ་ཀྱིས།མ་རིག་རྟོག་པའི་དྲྭ་བ་དབྲལ་ནས་ཀྱང།དཀྱིལ་འཁོར་ལྷ་ཞལ་བསྟན་པར་བྱ།གཡོན་པ་གསེར་གྱི་སྦུར་ལེན་གྱིས།ཆུ་བུར་ནང་གི་སྐྱོན་གསལ་ནས།ཡི་དམ་ལྷའི་ཞལ་མཐོང་ཤོགང་ནི་ལི་ཤག་དམར་མོ་སྟེ།གཡས་པ་གསལ་བའི་སྒྲོན་མེ་སྣོམ།མངོན་རྟོགས་གསལ་བའི་སྒོ་ཡང་སོལ།གཡོན་པ་གསལ་བའི་མེ་ལོང་འཕྱར།ཡི་དམ་ལྷའི་ཞལ་ངོ་སྟོན།རྩེ་གཅིག་སངས་རྒྱས་སྒྲུབ་པའི་ཕྱིར།སྒྲོན་མ་མེ་ལོང་བལྟས་མཐོང་བས།བརྡ་དང་ཐབས་ཀྱིས་སྟོན་བྱེད་པ།མཐོང་གསས་སྒྲོན་མ་ཡབ་ཀྱི་མཁའ།ལི་ཤག་དམར་མོ་ཤེས་རབ་ཡུམ།ཐབས་ཤེས་གསལ་བ་ཡབ་ཡུམ་གྱི།དཀྱིལ་འཁོར་ལྷ་དང་འཕྲད་གྱུར་གཅིགདེ་ནས་སྤྱན་གཡོགས་གསལ་ལ་གདན་གང་ལ་བབ་པའི་ལྷ་དེ་ཡི་དམ་དུ་ཕོགསྙིང་པོ་སྦྱིན།གསང་མཚན་བཏགས་པ་ནི།འོག་ཏུ་བཤད་མོད་ཀྱང༌།འོན་ཀྱང་ལག་ལེན་སྟབས་བདེའི་ཕྱིར་གནས་སྐབས་འདིར་བཏགས་ཏེ།དེ་ཡང་གྲོགས་ཕོ་ཡིན་ན།ལྷ་ཡབ་ཀྱི་གསང་མཚན་ནམ་རིགས་མ་ཡོན་ཏན་གྱི་ཆ་དང་སྦྱར་ལ་བཏགས།གྲོགས་མོ་ཡིན་ན་ཡུམ་གྱི་གསང་མཚན་ནམ།རིགས་ཀྱི་ཆ་དང་སྦྱར་ལ་བཏགས།ཡང་ན་སྤྱིའི་གསང་མཚན་སྟེ་དྲུག་ནས་བོས་ཏེ།ལྷའི་གསང་མཚན་གཡུང་དྲུང་དག་པ་རྩལ།དཔོན་གསས་གསང་མཚན་གཡུང་དྲུང་སྐྱེས་ན་རྩལ།དཀྱིལ་འཁོར་གསང་མཚན་གཞལ་ཡས་དཔག་མེད་རྩལ།གྲོགས་པོའི་གསང་མཚན་གཡུང་དྲུང་འགྱུར་མེད་རྩལ།གྲོགས་མོའི་གསང་མཚན་གཡུང་དྲུང་ལྷོག་མེད་རྩལ༌།རྒྱུ་རྐྱེན་གསང་མཚན་གཡུང་དྲུང་ཡོན་ཏན་རྩལ།ནང་བྱེ་བྲག་གི་གསང་མཚན་དྲུག་ནི།གྲོགས་ཕོ་ལ་ཐབས་ཡེ་ཤེས་ཀྱི་ལྷ་གསུམ་དང་སྦྱར་ཏེ་འབོགས་པ་ནི་གཡུང་དྲུང་ཡེ་ཤེས་རྩལ།གྲོགས་མོ་ལ་དབྱིངས་ཀློང་ཤེས་རབ་ཀྱི་ལྷ་དང་སྦྱར་ཏེ།མ་ནི་ཤེས་རབ་དབྱིངས་ཉིད་རྩལ།ལས་མཁན་སྤྲུལ་པ་ཛ་དང་བྷོ་འབོད་པའི།དེ་ནས་དཔོན་གསས་ཀྱིས་མིང་གི་དབང་བསྐུར་ཏེ།འདི་སྐད་བརྗོད།དེ་རིང་ཕན་ཆད་རིགས་ཀྱི་བུ།གནས་གསུམ་གསལ་བའི་དཀྱིལ་འཁོར་དུ།འབྲུ་གསུམ་གསལ་བའི་སྙིང་པོ་ལ།ཐིག་ལེ་གསུམ་གྱི་ཆོ་འཕྲུལ་གྱིས།རིགས་དང་མཐུན་པའི་མཚན་བཏགས་པས།མི་བརྗེད་གཟུངས་དང་ལྡན་པ་ཡི།གཉིས་མེད་མཉམ་པ་མིང་གི་དབང་བསྐུར་བས།མ་འོངས་པའི་ཞིང་ཁམས་སུ།བདེ་བར་གཤེགས་པའི་མཚན་རྟགས་རྫོགས་པར་ཤོགཅེས་སོ།དེ་ཡང་གསང་མཚན་ཞེས་བྱ་བ་ནི།ཤར་དྲི་ཟ།བྱང་གནོད་སྦྱིན།ནུབ་ཀླུ་དབང༌།ལྷོ་གཤིན་རྗེ།མི་དང་མི་མིན་ལ་སོགས།དབང་དང་དམ་ཚིག་མ་འདྲེས་པ་ལ་གསང་ཞིང་དམ་པར་བྱ་སྟེ།འདིར་རང་གི་མ་བརྗེད་པར་བྱས་པས།བར་དོར་མ་བརྗེད་ན།དེར་བར་དོའི་འཇིགས་པ་ཐམས་ཅད་ལས་སྐྱོབ་ཅིང༌།མཐར་ལྷ་དེའི་རིགས་སུ་སངས་རྒྱས་པའི་ཡོན་ཏན་དང་དགོས་དོན་ཡོད།